**Mezőberényi Petőfi Sándor**



**Evangélikus Gimnázium és Kollégium**

5650 Mezőberény Petőfi Sándor út 13-15.

OM: 028375



# Tel: (66)515-578 Fax: (66)515-580

Adószám: 18292459-2-04

web: [http://www.gimnazium.mezobereny.hu](http://www.gimnazium.mezobereny.hu/)

email: psg@mezobereny.hu

**KÖZÖSSÉGI SZOLGÁLAT**

**SZERVEZÉSÉVEL KAPCSOLATOS**

**ÁLTALÁNOS SZABÁLYZAT**

**2015.**

A nemzeti köznevelésről szóló 2011. évi CXC. törvény a korábbinál nagyobb figyelmet fordít a nevelésre, ezért szerepel benne az az előírás, amely az érettségi bizonyítvány kiadását 50 óra közösségi szolgálat teljesítéséhez köti minden magyar, nappali tagozatos tanulónak. Ez azt rögzíti jogszabályi szinten, hogy az érettségi nemcsak szellemi, tantárgyi tudást mér, hanem azt a pedagógiai célt is, hogy a szociális készségek, a társadalmi érzékenység kimunkálása is szükséges ahhoz, hogy valaki érett legyen, és a középiskolai tanulmányait befejezze.

1. **A közösségi szolgálatra vonatkozó jogszabályok**

**Alkalmazandó jogszabályok:**

* + - Nemzeti köznevelési törvény (2011. évi CXC. törvény)
    - Nemzeti alaptanterv (110/2012. (VI. 4.) kormányrendelet)
    - A Köznevelési törvény végrehajtási rendelete (20/2012. (VIII.31.) EMMI rendelet

**A nemzeti köznevelésről szóló 2011. évi CXC. törvény:**

4. § (13) bekezdés: A „közösségi szolgálat: szociális, környezetvédelmi, a tanuló helyi közösségének javát szolgáló, szervezett keretek között folytatott, anyagi érdektől független, egyéni vagy csoportos tevékenység és annak pedagógiai feldolgozása.”

6. § (4) bekezdés: Az érettségi bizonyítvány kiadásának feltétele ötven óra közösségi szolgálat elvégzésének igazolása, mely a projekt megvalósulásának leírását tartalmazó, az egyén szerepét tükröző dokumentumban történik.

A felnőttoktatás keretében szervezett érettségi vizsga esetében közösségi szolgálat végzésének igazolása nélkül is meg lehet kezdeni az érettségi vizsgát.

A sajátos nevelési igényű tanulók esetében a szakértői bizottság ez irányú javaslata alapján a közösségi szolgálat mellőzhető. (Az állami vizsgák rendszere 6.§ (4.) bekezdés)

**A 20/2012. (VIII. 31.) EMMI rendelet:**

133. §

(2) A közösségi szolgálat keretei között

1. az egészségügyi,
2. a szociális és jótékonysági,
3. az oktatási,
4. a kulturális és közösségi,
5. a környezet- és természetvédelmi,
6. a katasztrófavédelmi,
7. az óvodás korú, sajátos nevelési igényű gyermekekkel, tanulókkal, az idős emberekkel közös sport- és szabadidős területen folytatható tevékenység.
8. az egyes rendőrségi feladatok ellátására létrehozott szerveknél bűn- és baleset-megelőzési

területen folytatható tevékenység.

(3) A tanulót fogadó intézménynek a (2) bekezdés a) pontjában meghatározott tevékenységi területen minden esetben, a (2) bekezdés b) pontjában meghatározott esetekben szükség szerint mentort kell biztosítania.

(4) A középiskola a 9-12. évfolyamos tanuló számára lehetőség szerint három tanévre, arányosan elosztva szervezi meg vagy biztosít időkeretet a legalább ötven órás közösségi szolgálat teljesítésére, amelytől azonban indokolt esetben a szülő kérésére el lehet térni.

(5) A közösségi szolgálatot az adott tanuló esetében koordináló pedagógus az ötven órán belül – szükség szerint a mentorral közösen – legfeljebb öt órás felkészítő, majd legfeljebb öt órás záró foglalkozást tart.

(6) A közösségi szolgálat teljesítése körében egy órán hatvan perc közösségi szolgálati idő értendő azzal, hogy a helyszínre utazás és a helyszínről hazautazás ideje nem számítható be a teljesítésbe.

(7) A közösségi szolgálat helyszínén a szolgálattal érintett személy segítése alkalmanként legkevesebb egy, legfeljebb három órás időkeretben végezhető.

(8) A közösségi szolgálat során a tanuló naplót köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott.

(9) A közösségi szolgálat dokumentálásának kötelező elemeként

1. a tanulónak közösségi szolgálati jelentkezési lapot kell kitöltenie, amely tartalmazza a közösségi szolgálatra való jelentkezés tényét, a megvalósítás tervezett helyét és idejét, valamint a szülő egyetértő nyilatkozatát,
2. az osztálynaplóban és a törzslapon a kijelölt pedagógusnak dokumentálnia kell a közösségi szolgálat teljesítését,
3. az iskola a közösségi szolgálat teljesítéséről igazolást állít ki két példányban, amelyből egy példány a tanulónál, egy pedig az intézménynél marad,
4. az iskola a közösségi szolgálattal kapcsolatos dokumentumok kezelését az iratkezelési szabályzatában rögzíti,
5. az iskolán kívüli külső szervezet és közreműködő mentor bevonásakor az iskola és a felek együttműködéséről megállapodást kell kötni, amelynek tartalmaznia kell a megállapodást aláíró felek adatain és vállalt kötelezettségein túl a foglalkoztatás időtartamát, a mentor nevét és feladatkörét.
6. **A közösségi szolgálat helyszínei**

**A közösségi szolgálat kétféle helyszínen valósulhat meg:**

* a Mezőberényi Petőfi Sándor Evangélikus Gimnázium és Kollégiumban, valamint
* iskolán kívüli szervezetnél.

**Helyben, illetve az iskola által szervezett ellátható tevékenységek:**

* az iskola műszaki állapota és környezetének javítása érdekében végzett, az állagmegóvás körébe tartozó – nem fenntartói kötelezettséget jelentő – tevékenység;
* a lakókörnyezet rendben tartásához, illetve ennek tudatosítását elmélyítő, szemléletformáló tevékenység az iskola környezetében, illetve a város területén.

**Külső szervezet bevonásával végezhető tevékenységek:**

Iskolán kívüli szervezet bevonásakor a Mezőberényi Petőfi Sándor Evangélikus Gimnázium és Kollégium és az adott iskolán kívüli szervezet együttműködési megállapodást köt. Közösségi szolgálat teljesítése csak abban az esetben igazolható, ha olyan szervezetnél végezte a tanuló a közösségi szolgálatot, mellyel az iskola már kötött együttműködési megállapodást, illetve amit a tanuló a tanulói jelentkezési lapon megjelölt.

Amennyiben a tanuló olyan szervezetnél kíván közösségi szolgálatot végezni, amellyel az iskolának nincs megállapodása, ebben az esetben a szülőnek ezt a tanulói jelentkezési lap leadásával egyidejűleg írásban jelezni kell az IKSZ koordinátoránál.

A tanulót fogadó intézménynek az egészségügyi tevékenységi területen minden esetben, a szociális és jótékonysági területen végzett közösségi szolgálat esetén szükség szerint mentort kell biztosítania. A mentor személyét a megállapodásban rögzíteni kell.

A külső szervezetnél végzett közösségi tevékenységet a teljesített közösségi szolgálat esetén a külső szervezet képviselőjének aláírásával, pecséttel igazolnia szükséges.

1. **A közösségi szolgálat dokumentálása**

* A tanulónak közösségi szolgálati jelentkezési lapot kell kitöltenie legkésőbb az adott tanév szeptember 15-ig. A jelentkezési lap tartalmazza:
  + a jelentkezés tényét,
  + a közösségi szolgálat megvalósulásának területét, területeit,
  + a fogadó intézmény adatait (ahol abban a tanévben közösségi szolgálatot végez),
  + a fogadó intézmény képviselőjének aláírását, az intézmény pecsétjét,
  + a szülő/gondviselő egyetértő nyilatkozatát, a szülő aláírását,
  + a tanuló aláírását.
* A közösségi szolgálatot végző tanuló köteles naplót vezetni melyben rögzíti, hogy mikor, hol, milyen időkeretben, milyen tevékenységet folytatott.
* A Mezőberényi Petőfi Sándor Evangélikus Gimnázium és Kollégium arányosan, 15-15 órára bontja a közösségi szolgálatot tanévenként, illetve 2 óra felkészítő és 3 óra záró foglalkozást biztosít a tanulók számára előkészítő évfolyamtól 11. évfolyam végéig. Indokolt esetben (pl.: tartós betegségség), szülői kérés alapján lehetőség van eltérni az intézmény által meghatározott rendtől.
* A közösségi szolgálat naplóját a tanulók őrzik; minden tanév szeptember 30-ig az osztályfőnök rendelkezésére bocsátják abból a célból, hogy a naplóba bevezetett órák, tevékenységek helyessége, a fogadó intézmény valója (ott végezte-e a közösségi szolgálatot, ahova a tanulói jelentkezési lapot jelölte) ellenőrzésre, elfogadásra/aláírásra kerüljenek.
* Külső szervezetnél végzett tevékenység esetén a szervezet képviselője aláírásával, illetve az intézmény pecsétjével igazolja az elvégzett tevékenység ténylegességét.
* Az osztályfőnök a közösségi szolgálat teljesítését követő tanév október 31-ig a bizonyítványban és a törzslapon dokumentálja, hogy az előző tanévig a tanuló mennyi óra közösségi szolgálatot teljesített.
  + Pld. a 2013/2014-es tanévben (2013. 09. 01. és 2014. 08. 31.) elvégzett közösségi szolgálat dokumentálását 2014. október 31-ig kell elvégezni.
  + Tanév közbeni kiiratkozás esetén azonnal ellenőrzésre és beírásra kerül az elvégzett közösségi szolgálat.
  + (Záradék: igazolom, hogy a tanuló a ……./……. tanévig …… óra közösségi szolgálatot teljesített.)
* Az 50 óra közösségi szolgálat teljesítésekor az osztályfőnök a törzslapon ezt igazolja.
  + (Záradék: A tanuló teljesítette az érettségi bizonyítvány kiadásához szükséges közösségi szolgálatot.)
* Az elvégzett 50 óra közösségi szolgálat teljesítésekor az osztályfőnök két példányban igazolást állít ki a közösségi szolgálat teljesítéséről, melyet az intézmény vezetője (igazgató) ír alá és melyből egy példány a tanulónál, egy pedig az intézménynél marad.

**A közösségi szolgálat dokumentálásáért felelős pedagógus a következő feladatokat látja el:**

A középiskola intézményvezetője jelöli ki azt a munkatársat (akár több személyt is), aki munkaköri feladataként a neveléssel-oktatással lekötött munkaidő terhére látja el a közösségi szolgálat koordinációs, szervezési és adminisztratív feladatait. Az iskolai koordinátor felelős:

* a tanulói jelentkezési lapok összesítéséért,
* a tanulók felkészítéséért,
* szülői értekezleten az előkészítő évfolyamos tanulók szüleinek tájékoztatásáért,
* pedagógiai feldolgozásért,
* a fogadó helyekkel való kapcsolattartásért,
* adminisztrálásért, dokumentálásért, igazolásért (ehhez szükséges az osztályfőnök, és/vagy a kijelölt pedagógus, iskolatitkár közreműködése),
* a kísérésért (ami lehet fizikai, illetve lelki),
* a tanulók bevonásáért a folyamat egészébe,
* a tevékenységek elismeréséért,
* az alapelvek – pl. az együttműködés és kölcsönösség elvének – érvényesüléséért.

